Яубаҫар (исем)

Яубаҫар — башҡорт ир-ат исеме, башҡа төрки халыҡтарҙа ла ҡулланыла. Яубаҫар исеменән Яубаҫаров (Яубаҫарова) фамилияһы барлыҡҡа килә.

 Этимологияһы 
Яубаҫар саф башҡорт һүҙе — яу батыры, батыр һуғышсы мәғәнәһен аңлатаКүсимова Таңһылыу.  Исемдәр донъяһында. Башҡорт исемдәре һүҙлеге, башҡорт һәм рус телдәрендә.  — Өфө: Башҡортостан китап нәшриәте, 1991. — 192 бит.

 Фамилияла 
Яубаҫаров Хөсәйен Хәсән улы (19 ғинуар 1925 йыл — 4 ноябрь 1997 йыл) — мәғариф эшмәкәре, БАССР мәктәбенең атҡаҙанған уҡытыусыһы.

Яубаҫаров Хәсән Хәйретдин улы (1900 йыл — 29 апрель 1998 йыл) — граждандар һәм Бөйөк Ватан һуғыштарында ҡатнашыусы. II дәрәжә Ватан һуғышы ордены кавалеры.

Яубаҫаров Ғәни Сөләймән улы (1894 йыл) — Ырымбур губернаһы Орск өйәҙе Бөрйән улусы Үрге Нөгөш ауылында тыуған. Беренсе донъя һуғышында ҡатнашыусы, Австрия әсирлегендә була. 1919—1921 йылдарҙа үҙ ирке менән Аҡтүбә һәм Кама буйы фронттарында Ҡыҙыл Армия сафында һуғыша.Яубаҫаров Ғәни Сөләймән улы 

Яубаҫарова Земфира Хәкимйән ҡыҙы (18 март 1966 йыл) — уҡытыусы, журналист, шағир. Рәсәй Федерацияһының (2011) һәм Башҡортостан Республикаһының Журналистар (2011) союздары ағзаһы. Башҡортостан Республикаһы мәғариф алдынғыһы (2015). Рәсәй Федерацияһының «Иң яҡшы уҡытыусыһы» конкурсы еңеүсеһе (2007).

 Әҙәбиәт 
Яубаҫар — Динис Бүләковтың «Килмешәк» романында төп образ ошо исемде йөрөтә.

 Шулай уҡ ҡарағыҙ 
Яубаҫар ҡырлаһы ҡырлас — Башҡортостандағы ҡырлас.

 Иҫкәрмәләр 

 Сығанаҡтар 

Категория:Башҡорт ир-ат исемдәре